टाइम8, फेब्रुवारी 23 : 22 फेब्रुवारी समबारखालि आसाम आरो बेंगल सिमा सेरनि बाजुगावआव इउ.पि.पि.एल. दोलोनि लाइमोन दैदेनगिरि मिथुन बसुमतारीआ दैदेननाय मोनसे मेलआव बाहागो लानानै बि.टि.सि.नि गाहाइ मावफुं सोद्रोमाया बुङो दि, बि.पि.एफ. दोलोनि सोरखार सालायनाय समाव गोबां जाख्ल’नाय जादोंमोन। दा बे समाव बेफोरखौ फोजोबस्रांनायनि सम जाबाय। बि.टि.आर. हालामआव अबर’ राजखान्थिया जोबस्रांबाय। बिसाइख’थिया फैगोन आरो थांगोन। नाथाय जों रायजो राजाफोरा अराय गोरोबलायनानै जुगे-जुगे बे हायावनो रायजो जानांगोन। बेनिखायनो गोजोन खौसेथिनि मोजां मोनसे समाज दाफुंनो थाखाय बयबो सिगां फारसे आवगायबोनांगोन।